**Ministru kabineta noteikumu projekta „Grozījumi Ministru kabineta 2011.gada 6.septembra noteikumos Nr.698 „Noteikumi par mikroaizdevumiem un grantiem Latvijas un Šveices sadarbības programmas individuālā projekta „Mikrokreditēšanas programma” ietvaros”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2007.gada 20.decembrī tika noslēgts ietvarlīgums starp Latvijas Republikas valdību un Šveices Konfederācijas padomi par Latvijas-Šveices sadarbības programmas īstenošanu ekonomisko un sociālo atšķirtību samazināšanai paplašinātajā Eiropas Savienībā. Līdz ar to Latvijai kā vienai no jaunajām Eiropas Savienības dalībvalstīm paredzētais finanšu palīdzības apjoms neto bija 56,9 milj. Šveices franku, kuru bija plānots apgūt ar Latvijas – Šveices sadarbības programmas palīdzību.Latvijas - Šveices sadarbības programma ir finansiālās palīdzības instruments, kas ir izmantojams papildus Eiropas Savienības struktūrfondu un Kohēzijas fonda (turpmāk – ES fondi) finanšu palīdzībai, kā arī Eiropas Ekonomikas zonas un Norvēģijas finanšu instrumentu palīdzībai. Šveices finanšu palīdzība papildina šīs programmas un koncentrējas, galvenokārt, uz tiem projektiem, kuri netiek finansēti vai tiek daļēji finansēti no citiem finanšu avotiem. 2011.gada 21.jūnijā tika noslēgts projekta „Mikrokreditēšanas programma” līgums starp Latvijas Republikas Finanšu ministriju un Šveices valdību, kuru pārstāvēja Šveices Valsts sekretariāts ekonomikas jautājumos (turpmāk – Projekta līgums). Projekta līgums nosaka, ka Aizdevumu fonds darbojas līdz 2020.gada 30.jūnijam.2011.gada 27.septembrī tika noslēgts projekta īstenošanas līgums starp Centrālo finanšu un līguma aģentūru, akciju sabiedrību „Attīstības finanšu institūcija Altum” (turpmāk – sabiedrība Altum) un Ekonomikas ministriju, kas nosaka, ka individuālā projekta „Mikrokreditēšanas programma” (turpmāk – projekts) ietvaros finansiālo atbalstu piešķir sabiedrība Altum. 2015.gada 30.janvārī tika noslēgti Projekta līguma grozījumi Nr.2 kas papildus nosaka, ka projekts „Mikrokreditēšanas programma” tiek īstenots līdz 2015.gada 31.janvārim un projekta ietvaros atgūtās atmaksas tiek izmantotas atkārtoti mikroaizdevumu un vadības izmaksu veidā.Līdzšinēji saskaņā ar Ministru kabineta 2011.gada 6.septembra noteikumiem Nr.698 „Noteikumi par mikroaizdevumiem un grantiem Latvijas un Šveices sadarbības programmas individuālā projekta „Mikrokreditēšanas programma” ietvaros” (turpmāk – MK noteikumi Nr.698) potenciālajiem finansiālā atbalsta saņēmējiem programmas ietvaros bija iespēja saņemt mikroaizdevumu līdz 14 228,72 *euro* apmēram, kā arī bija iespēja saņemt grantu līdz 711,44 *euro* vai līdz 1067,15 *euro* apmērā (atkarībā no projekta īstenošanas vietas) otrajā gadā pēc veiksmīgas projekta realizācijas. Līdz 2015.gada 1.maijam projekta ietvaros ir noslēgti līgumi par 1091 mikroaizdevumu piešķiršanu par finansējumu 9 047 845 *euro* apmērā, t.sk. 546 gadījumos līdztekus aizdevumam tika izsniegts arī grants 534 927 *euro* apmērā. Projekta ietvaros atbalstīto projektu biznesa plāni paredz, ka tiks saglabātas 2082 un no jauna izveidotas 569 darba vietas. Grantu izsniegšana norisinājās līdz 2015.gada 31.martam un šobrīd vairs nav paredzēta.  Projekta ietvaros 49% gadījumos mikroaizdevumu saņēmēji darbojas lauksaimniecības un mežsaimniecības nozarē, tālāk seko pakalpojumu nozare (22%), tirdzniecības nozare (15%) un ražošana (pamatā kokapstrāde un pārtikas ražošana) – 10%.2013.gada augustā notika pēdējo lēmumu pieņemšana par projekta ietvaros pieejamo finansējumu piešķiršanu. Taču kopš 2013.gada septembra turpinās jaunu mikroaizdevumu piešķiršana no projekta atmaksām; šajā laika posmā ir piešķirti 308 mikroaizdevumi 2,6. milj. *euro* apmērā. 2014.gada 25.augustā Ekonomikas ministrija noslēdza līgumu ar sabiedrību Altum par projekta “Otrā kārta – aizdevumi konkurētspējas uzlabošanai” (turpmāk – ERAF projekts) īstenošanu. ERAF projekta ietvaros ir novirzīts finansējums 1 500 000 *euro* apmērā mikroaizdevumu piešķiršanai. Papildus darbojas netiešie mikroaizdevumu finanšu starpnieki SIA “Grand credit” un SIA “Capitalia”. Šo mikroaizdevumu finansējuma avots ir Eiropas Reģionālās attīstības fonds (turpmāk – ERAF). Saskaņā ar ES fondu regulām, ERAF finansējumu nevar piešķirt primārās lauksaimniecības projektiem. Lai arī turpmāk atbalstītu primārās lauksaimniecības projektu īstenotājus un dotu tiem iespēju saņemt mikroaizdevumus, kā arī ņemot vērā 2015.gada 30.janvāra Projekta līguma grozījumus Nr.2, nepieciešams veikt MK noteikumos Nr.698 grozījumus, nosakot, ka turpmāk mikroaizdevumu piešķiršana tiks finansēta no projekta atmaksām un mikroaizdevumu līgumu slēgšana var notikt līdz 2019.gada 30.jūnijam. Tādējādi arī turpmāk primārās lauksaimniecības projektu īstenotāji, kā arī pēc ERAF projekta pabeigšanas, pārējie atbalsta saņēmēji, kas atbilst MK noteikumu Nr.698 prasībām, varēs saņemt mikroaizdevumu no projekta atmaksām. Šāds termiņa pagarinājums atbilst *de minimis* regulējumam - 2013.gada 18.decembra Komisijas Regulas (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) 8.punktam un Komisijas 2013.gada 18.decembra Regula (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē” (turpmāk – Regula Nr.1408/2013) 8.punktam.Pēc sabiedrības Altum aplēsēm ir paredzēts, ka 2015.gadā tiks piešķirti 90 mikroaizdevumi kopsummā 700 000 *euro* apmērā, savukārt līdz 2019.gada jūnijam kopumā - 3 milj. *euro* apmērā. Pieņemot, ka vidējais mikroaizdevuma apmērs ir 8 tūkst. *euro* apmērā, termiņa pagarinājums par 4 gadiem dos iespēju papildus atbalstīt aptuveni 375 mikrouzņēmumu projektus. Papildus Ekonomikas ministrija ierosina svītrot nosacījumu, ka mikrouzņēmums var saņemt tikai vienu mikroaizdevumu. Saskaņā ar tirgus nepilnību analīzē minēto, ka komercbankas nereti nevēlas sniegt mikroaizdevumus to augsto administratīvo izmaksu dēļ, Ekonomikas ministrija ierosina noteikt, ka mikrouzņēmums var saņemt vairākus mikroaizdevumus, bet ne biežāk kā vienu reizi gadā.Vēl MK noteikumu projekts paredz precizēt valsts atbalsta normas - noteikt nosacījumus, kādos gadījumos mikroaizdevumu var apvienot ar citu valsts atbalstu, kā arī pēc Zemkopības ministrijas aicinājuma precizēti valsts atbalsta nosacījumi Regulas Nr.1408/2013 ietvaros. Ekonomikas ministrija norāda, ka nosacījumi atbalsta saņemšanai nav grozīti.Ņemot vērā augstākminēto, noteikumu projekts paredz:1. noteikt, ka mikroaizdevumi tiek finansēti no projekta atmaksām un to līgumu noslēgšanas beigu termiņš ir 2019.gada 30.jūnijs;
2. noteikt, ka mikrouzņēmums var saņemt vairākus mikroaizdevumus, bet ne biežāk kā vienu reizi gadā;
3. noteikt nosacījumus, kādos gadījumos mikroaizdevumu var apvienot ar citu valsts atbalstu, kā arī precizēt valsts atbalsta nosacījumus Regulas Nr.1408/2013 ietvaros.
4. klientu ērtībai noapaļot finansējuma summas.
 |
| 3. | Projekta izstrādē iesaistītās institūcijas | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mikrouzņēmumi  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Ar tiesību akta projektu tiek ieviesta:* Komisijas 2013.gada 18.decembra Regula (ES) Nr. 1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352);
* Komisijas 2013.gada 18.decembra Regula (ES) Nr. 1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352).
 |
|  2. |  Citas starptautiskās saistības | Projekts šo jomu neskar. |
|  3. |  Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
|  Attiecīgā ES tiesību akta datums, numurs un nosaukums |  Ar normatīvo aktu tiek ieviestas Eiropas Savienības tiesību akta prasības:- Komisijas Regula Nr.1407/2013;- Komisijas Regula Nr.1408/2013 |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Komisijas regulas Nr.1407/2013 1.panta a, b, c, d, e apakšpunkts* | *Noteikumu projekta 3.punkts (ar ko groza MK noteikumu Nr.698 10.1. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 1.pants* | *Noteikumu projekta 4.punkts (ar ko groza MK noteikumu Nr.698 10.3. punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 3.panta 2.punkts* | *Noteikumu projekta 7.punkts (ar ko groza MK noteikumu Nr.698 19 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 3.panta 2.punkts* | *Noteikumu projekta 7.punkts (ar ko groza MK noteikumu Nr.698 19 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 3.panta 2.punkts* | *Noteikumu projekta 9.punkts (ar ko groza MK noteikumu Nr.698 20.2 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 1.panta 2.punkts* | *Noteikumu projekta 9.punkts (ar ko groza MK noteikumu Nr.698 20.3 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 1.panta 2. punkts* | *Noteikumu projekta 9.punkts (ar ko groza MK noteikumu Nr.698 20.3 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 1.panta 3.punkts* | *Noteikumu projekta 9.punkts (ar ko groza MK noteikumu Nr.698 20.3 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 6.panta 4.punkts* | *Noteikumu projekta 9.punkts (ar ko groza MK noteikumu Nr.698 20.4 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 6.panta 4.punkts* | *Noteikumu projekta 9.punkts (ar ko groza MK noteikumu Nr.698 20.4 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1408/2013 8.pants* | *Noteikumu projekta 10.punkts (ar ko papildina MK noteikumus Nr.698 ar 25 punktu).* | *ieviesta pilnībā* | *neparedz stingrākas prasības* |
| *Komisijas regulas Nr.1407/2013 8.pants* | *Noteikumu projekta 10.punkts (ar ko papildina MK noteikumus Nr.698 ar 25 punktu).* | *ieviesta pilnībā* | *neparedz stingrākas prasības* |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  *Projekts šo jomu neskar.* |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* |
|  Cita informācija |  *Nav.* |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas 57.1.apakšpunktā un jau tikusi norādīta arī V sadaļas 2.punkta ietvaros |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. Vai arī norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā |
|  *Projekts šo jomu neskar.* |  *Projekts šo jomu neskar.* |  *Projekts šo jomu neskar.* |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  *Projekts šo jomu neskar.* |
|  Cita informācija |  *Nav.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās sabiedrība Altum. |
| 2. | Projekta izpildes ietekme uz pārvaldes funkcijām institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekta izpilde tiks nodrošināta sabiedrības Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju. |
| 3. | Cita informācija | Nav. |

**Anotācijas III, IV, VI sadaļa – projekts šo jomu neskar.**

Ekonomikas ministre D.Reizniece-Ozola

Vīza: valsts sekretāra pienākumu izpildītāja,

valsts sekretāra vietniece Z.Liepiņa

19.06.2015. 14:53

1870

E.Dlohi

67013082, Elina.Dlohi@em.gov.lv